APSTIPRINĀTS

ar VSIA „Latvijas Vēstnesis”

iepirkumu komisijas

2015. gada 3. novembra sēdes protokolu Nr.333

**Publiskā iepirkuma**

**„**Disku masīvu uzturēšanas un atbalsta pakalpojums**“**

(identifikācijas numurs LV2015/10)

**Nolikums**

Rīgā, 2015

**I Vispārīgā informācija:**

* 1. Valsts pasūtījuma piešķiršanas metode ir iepirkuma procedūra, kas notiek saskaņā ar Latvijas Republikas likuma "Publisko iepirkumu likums" 82.pantu un šajā nolikumā noteikto kārtību, kādā tiek pieņemti un izskatīti piedāvājumi līguma slēgšanai par pakalpojuma sniegšanu.
	2. Iepirkuma identifikācijas numurs – LV 2015/10.
	3. Pasūtītājs – VSIA “Latvijas Vēstnesis”, reģ.Nr.40003113794, Bruņinieku ielā 41, LV-1011, Rīga, Latvija. Pasūtītāja kontaktpersona – IS drošības administrators Pāvels Marhels (tel.29488227, e-pasts: pavels@lv.lv).
	4. Iepirkuma priekšmets – Disku masīvu uzturēšanas un atbalsta pakalpojums 2 gadu periodā.
	5. CPV kods: 72611000-6 „Datoru tehniskā atbalsta pakalpojumi”.
	6. Piedāvājumu iesniegšanas termiņš un vieta: 2015.gada 16. novembris, plkst.10:00 VSIA “Latvijas Vēstnesis” valdes birojs, Rīgā, Bruņinieku ielā 41.
	7. Piedāvājumi, kas nebūs iesniegti noteiktajā kārtībā vai tiks saņemti pēc norādītā termiņa, netiks izskatīti un tiks atdoti iesniedzējam neatvērti.
	8. Iepirkums netiek dalīts daļās. Katrs Pretendents var iesniegt tikai vienu piedāvājumu.
	9. Pasūtītājs iepirkumu izsludina Iepirkumu uzraudzības biroja mājaslapā [www.iub.gov.lv](http://www.iub.gov.lv) .
	10. Nolikums ir brīvi pieejams lejupielādei pasūtītāja mājaslapā [www.lv.lv](http://www.lv.lv) .
	11. Visiem piedāvājumiem jābūt spēkā līdz attiecīga līguma noslēgšanai, bet ne mazāk kā 40 kalendārās dienas pēc Nolikuma 1.6. punktā noteiktās pēdējās piedāvājuma iesniegšanas dienas.
	12. Piedalīšanās iepirkumā ir Pretendenta brīvas gribas izpausme. Iesniedzot savu piedāvājumu dalībai iepirkumā, Pretendents visā pilnībā pieņem un ir gatavs pildīt visas nolikumā ietvertās prasības, normas un noteikumus. Pretendents apzinās, ka jebkurš piedāvājumā iekļautais nosacījums, kas ir pretrunā ar nolikumu vai neatbilst tā noteikumiem, var būt par iemeslu piedāvājuma noraidīšanai.
	13. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma rezultāta.
	14. Iesniegtais Piedāvājums netiek atdots Pretendentam.
	15. Piedāvājumam nav nepieciešams nodrošinājums.
	16. Pakalpojuma sniegšana tiek uzsākta ***2015. gada 1. decembrī***.
	17. Iepirkuma līguma izpildes vieta: Bruņinieku iela 41, Rīga, LV-1011.

**II Piedāvājuma noformējums un iesniegšana**

2.1. Piedāvājums iesniedzams aizlīmētā, aizzīmogotā aploksnē, uz kuras jānorāda:

2.1.1. pasūtītāja nosaukums un juridiskā adrese;

2.1.2. Pretendenta nosaukums un juridiskā adrese;

2.1.3. atzīme “Iepirkumam par Disku masīvu uzturēšanas un atbalsta pakalpojumu. Neatvērt līdz 2015.gada 16. novembrim, plkst.10:00”.

2.2. Piedāvājuma dokumentiem jābūt skaidri salasāmiem. Vārdiem un skaitļiem jābūt bez iestarpinājumiem vai labojumiem.

2.3. Piedāvājumu iesniedz latviešu valodā. Ja kvalifikāciju apliecinošie dokumenti ir svešvalodā, tiem pievieno Latvijas Republikas normatīvos aktos noteiktā kārtībā apstiprinātu tulkojumu latviešu valodā.

2.4. Piedāvājumu paraksta Pretendenta paraksttiesīgā vai pilnvarotā persona, pievienojot attiecīgo pilnvaru kvalifikācijas dokumentu paketē.

2.5. Piedāvājums sastāv no trīs daļām:

* + 1. Pretendenta atlases dokumentiem;
		2. tehniskā piedāvājuma;
		3. finanšu piedāvājuma.
	1. Piedāvājumam jābūt caurauklotam un ar secīgi sanumurētām lapām, atbilstoši satura rādītājam. Pēdējās lapas aizmugurē diegu galiem jābūt pielīmētiem un pārklātiem ar uzlīmi, apzīmogotu ar Pretendenta zīmogu, lai novērstu piedāvājuma lapu nomaiņas iespēju. Pēdējas lapas aizmugure satur norādi par dokumentā sanumurēto un cauraukloto lapu skaitu, piedāvājuma sagatavošanas datumu. Norādītās informācijas pareizību apliecina iesniedzēja amatpersonas paraksts.
	2. Ja kāda no piedāvājuma daļām saturēs informāciju, kas pēc sava satura neattiecas uz šo piedāvājuma daļu, tad šī informācija netiks ņemta vērā izskatot Pretendenta piedāvājumu.

**III Prasības Pretendentiem**

* 1. Nosacījumi Pretendenta dalībai atlasē:
		1. Pretendents nav pasludināts par maksātnespējīgu (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), nav apturēta vai pārtraukta tā saimnieciskā darbība, uzsākta tiesvedība par tā bankrotu;
		2. Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 EUR.
		3. Pretendenta personālam ir jābūt atbilstošai kvalifikācijai EMC disku masīvu, EMC komutatoru apkalpošanai (skat. Nolikuma pielikumu Nr.1 „Tehniskā specifikācija”);
		4. Pretendentam ir pieredze EMC disku masīvu uzturēšanā. Apgrozījums no disku masīvu uzturēšanas kādā no iepriekšējiem 3 gadiem ir vismaz EUR 14 000 bez pievienotās vērtības nodokļa.

**IV Iesniedzamie dokumenti**

4.1. Pretendenta atlases dokumenti:

* + 1. Pieteikums (Nolikuma 2.pielikums), kas satur Pretendenta nosaukumu, juridisko adresi, bankas rekvizītus, uzņēmuma (uzņēmējsabiedrības) vadītāja un kontaktpersonas amatu, vārdu, uzvārdu un izteic Pretendenta vēlmi piedalīties publiskajā iepirkumā. Pieteikumu paraksta Pretendenta paraksttiesīgā persona vai tās pilnvarota persona. Pilnvarai pievieno dokumentu, kas apliecina pilnvaru parakstījušās paraksttiesīgās amatpersonas tiesības pārstāvēt Pretendentu.
		2. komersanta reģistrācijas apliecības kopija (ja attiecināms);

4.1.3. lai būtu iespējams izvērtēt, vai Pretendents atbilst Nolikuma punktos 3.1.3. un 3.1.4.

 izvirzītajām prasībām, tas iesniedz šādus dokumentus vai to apstiprinātas kopijas:

4.1.3.1. iekārtu ražotāja EMC apliecinājums par Pretendenta tiesībām veikt iepirkumā

 norādīto iekārtu Ražotāja pēcgarantijas atbalstu;

4.1.3.2. uzturēšanā iesaistīto darbinieku CV un kvalifikācijas sertifikātu kopijas, kas apliecina darbinieku spēju identificēt un novērst EMC disku masīvu bojājumus.

 Pretendenta rīcībā jābūt vismaz diviem sertificētiem speciālistiem ar 2 gadu

 pieredzi EMC datu masīvu un SAN komutatoru instalācijā un uzturēšanā;

4.1.3.3. Pretendenta darbības profila īss raksturojums, kurā iekļauta informācija par

 Pretendenta pieredzi *EMC* disku masīvu, SAN komutatoru uzturēšanā, sākot no

 2013. gada, norādot *EMC* disku masīvu, SAN komutatoru uzturēšanas saņēmēju,

 uzturēto *EMC* disku masīvu, SAN komutatoru tehnisko specifikāciju, uzturēšanas

 apjomu latos, *EMC* disku masīvu, SAN komutatoru uzturēšanas periodu un

 servisa saņēmēja kontaktpersonu. Pretendentam jāiesniedz vismaz 3 pozitīvas

 atsauksmes par sniegtajiem uzturēšanas pakalpojumiem 3 pēdējo gadu laikā. Ja

 atsauksmes netiek iesniegtas, komisijai ir tiesības uzskatīt, ka disku masīvu

 uzturēšana iepriekš nav veikta.

4.2. Dokumentu kopijām jābūt noformētām saskaņā ar 2010. gada 28. septembra MK noteikumiem Nr. 916 “Dokumentu izstrādāšanas un noformēšanas kārtība”.

4.3. Tehniskais piedāvājums.

* + 1. Tehniskais piedāvājums apliecina Pretendenta gatavību sniegt disku masīvu uzturēšanas un atbalsta pakalpojumu atbilstoši Tehniskās specifikācijas prasībām (Nolikuma 1.pielikums).

4.4. Finanšu piedāvājums.

4.4.1. Finanšu piedāvājumā norāda kopējo pakalpojuma cenu bez PVN. PVN norāda atsevišķā rindā. Cenu norāda EUR. Komisija salīdzinās piedāvājumu cenas bez PVN.

**V Piedāvājuma vērtēšanas un izvēles kritēriji**

5.1. Tiks salīdzināti un vērtēti tikai tie piedāvājumi, kas iesniegti šajā nolikumā paredzētajā kārtībā un laikā.

5.2. Piedāvājumu noformējuma pārbaudi, Pretendentu atlasi, piedāvājumu atbilstības pārbaudi un piedāvājumu vērtēšanu iepirkuma komisija veic slēgtā sēdē.

5.3. Piedāvājumu noformējuma pārbaudes laikā komisija izvērtē, vai piedāvājums sagatavots un noformēts atbilstoši Nolikumā norādītajām prasībām.

5.4. Pretendentu atlases laikā komisija pēc iesniegtajiem Pretendentu atlases dokumentiem noskaidro Pretendentu kompetenci un atbilstību paredzamā iepirkuma līguma izpildes prasībām, pārbaudot Pretendenta atbilstību katrai Nolikumā izvirzītajai prasībai.

5.5. Piedāvājumu atbilstības pārbaudes laikā komisija izvērtē Pretendenta iesniegtā Tehniskā piedāvājuma atbilstību Nolikumā norādītās Tehniskās specifikācijas prasībām**.**

5.6. Komisija vērtē un salīdzina tikai to Pretendentu finanšu piedāvājumus, kuru piedāvājumi nav noraidīti piedāvājumu noformējuma pārbaudes, Pretendentu atlases vai piedāvājumu atbilstības pārbaudes laikā.

5.7. Iepirkuma komisija izvēlas **zemākās cenas piedāvājumu**, kas atbilst Nolikuma prasībām.

**VI Iepirkuma rezult**ā**tu pazi**ņ**ošana un iepirkuma l**ī**gums**

6.1. Pasūtītājs triju darba dienu laikā vienlaikus informē visus Pretendentus par pieņemto lēmumu. Informācija par rezultātiem tiek nosūtīta Pretendentiem pa faksu vai uz Pretendenta uzrādīto e-pasta adresi.

6.2. Pasūtītājs slēgs ar iepirkuma komisijas izraudzīto Pretendentu iepirkuma līgumu, pamatojoties uz Pretendenta piedāvājumu un saskaņā ar Nolikuma noteikumiem, un Līguma projektu (Pielikums Nr.3).

**VII Iepirkuma komisija**

* 1. Iepirkuma komisijas sastāvs noteikts ar VSIA “Latvijas Vēstnesis” valdes priekšsēdētājas 2014. gada 11. februāra rīkojumu Nr.01-03/11.
	2. Iepirkuma komisijas funkcijas un darbība noteikta šajā Nolikumā.
	3. Iepirkuma komisijas sēdes tiek protokolētas. Protokolu paraksta iepirkuma komisijas priekšsēdētājs un visi komisijas locekļi, kuri piedalās sēdē.
	4. Iepirkuma komisija ir lemttiesīga, ja sēdē piedalās vismaz 4 komisijas locekļi.
	5. Iepirkuma komisijas darbu vada komisijas priekšsēdētājs.
	6. Piedāvājumu vērtēšanas laikā katrs komisijas loceklis aizpilda un paraksta piedāvājumu vērtēšanas tabulu, kurā novērtē katru piedāvājumu atsevišķi. Komisijas locekļu aizpildītās piedāvājumu vērtēšanas tabulas komisijas sekretārs apkopo vienā tabulā.
	7. Motivētu lēmumu izbeigt iepirkumu, neizvēloties nevienu piedāvājumu, iepirkuma komisija pieņem balsojot.
	8. Iepirkuma komisijai ir šādas tiesības:
		1. Nepieciešamības gadījumā, pilnīgai piedāvājuma izvērtēšanai, iepirkuma komisija var pieprasīt Pretendenta papildu paskaidrojumus;
		2. Pieaicināt atzinumu sniegšanai neatkarīgus ekspertus ar padomdevēja tiesībām;
		3. Pieņemt lēmumu par iepirkumā uzvarējušo Pretendentu noteikšanu, pieņemt lēmumu slēgt līgumu ar vienu no Pretendentiem vai izbeigt iepirkumu, neizvēloties nevienu piedāvājumu.
	9. Ja līguma slēgšanas tiesības ieguvušais Pretendents atsakās no līguma noslēgšanas vai atsauc savu piedāvājumu, iepirkuma komisija par uzvarētāju var atzīt Pretendentu, kurš ir iesniedzis nākošo zemākās cenas piedāvājumu, vai pieņemt lēmumu izbeigt iepirkumu neizvēloties nevienu piedāvājumu.
	10. Iepirkuma komisijai ir šādi pienākumi:
		1. Sniegt ieinteresētajam piegādātājam papildu informāciju par Nolikumā iekļautajām prasībām attiecībā uz piedāvājuma sagatavošanu un iesniegšanu vai Pretendentu atlasi, ja ieinteresētais piegādātājs ir iesniedzis rakstisku informācijas pieprasījumu uz iepirkumu komisijai uz e-pastu heino.spulgis@lv.lv ne vēlāk kā 3 dienas pirms piedāvājumu iesniegšanas termiņa beigām. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē pasūtītāja interneta mājas lapā [www.lv.lv](http://www.lv.lv) ;
		2. Saskaņā ar iepirkuma nolikumu izvērtēt iesniegtos piedāvājumus;
		3. Pārbaudīt, vai piedāvājumos nav aritmētisku kļūdu;
		4. Triju darba dienu laikā pēc tam, kad pieņemts lēmums slēgt iepirkuma līgumu vai izbeigt iepirkumu, neizvēloties nevienu piedāvājumu, nosūtīt paziņojumu Iepirkumu uzraudzības birojam un visiem Pretendentiem;
		5. Nodrošināt konfidencialitāti informācijai, kas tiek skatīta slēgtās komisijas sēdēs.

**VIII Pretendenta tiesības un pienākumi**

* 1. Pretendenta tiesības:
		1. Apvienoties grupā ar citiem Pretendentiem un iesniegt vienu kopēju piedāvājumu.
		2. Iesniedzot piedāvājumu, pieprasīt apliecinājumu, ka piedāvājums ir saņemts.
		3. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. Pretendenta pienākumi:

### Sagatavot piedāvājumu atbilstoši Nolikuma prasībām;

### Sniegt patiesu informāciju;

### Sniegt atbildes uz iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, Pretendentu atlasei, piedāvājumu atbilstības pārbaudei, salīdzināšanai un vērtēšanai.

**IX Pielikumi**

Pielikums Nr.1 ‑ Tehniskā specifikācija uz 1 (vienas) lapas;

Pielikums Nr.2 – Pieteikums uz 1 (vienas) lapas;

Pielikums Nr.3 - Līguma projekts uz 3 (trim) lapām.

1.PIELIKUMS IEPIRKUMA LV 2015/10

 „Disku masīvu uzturēšanas un atbalsta pakalpojums”

NOLIKUMAM

**TEHNISKĀ SPECIFIKĀCIJA**

Pretendents Uzturēšanas pakalpojuma sniegšanu uzsāk 2015. gada 1. decembrī atbilstoši tehniskajai specifikācijai un līguma nosacījumiem.

|  |
| --- |
| **Iekārtu un uzturēšanas pakalpojuma raksturojums** |
| *1* | *2* | *3* |
| 1. | Iekārtu raksturojums**:** | Viena disku masīva iekārta EMC AX4 ar diviem komunikatoriem Brocade DS-200BDisku masīva sistēmas nosaukums: LV\_SANDisku masīva seriālais numurs: SL7E1083300045Disku masīva pasaules nosaukums: 50:06:01:60:CB:A0:32:4BDisku masīva modelis: AX4-5 |
| 2. | Tehniskais atbalsts iekārtām | * Iekārtu monitorings reizi ceturksnī;
* Ražotāja programmatūras (firmware) jaunināšana;
* Bojātu komponenšu nomaiņa (bojājumu novēršanas laiks) – ne vairāk kā piecu darba dienu laikā;
* Konsultācijas pēc Pasūtītāja pieprasījuma, reakcijas laiks darba dienās – konsultācijas jānodrošina ne vairāk kā četru stundu laikā;
* Iekārtu konfigurācijas rezerves kopijas sagatavošana vienu reizi ceturksnī. Viena kopija nodota Pasūtītājām, otra izpildītājam. Pēc apkalpes perioda beigām Izpildītājs nodod visas kopijas Pasūtītājam un savējās iznīcina.
 |

2.PIELIKUMS IEPIRKUMA LV 2015/10

 „Disku masīvu uzturēšanas un atbalsta pakalpojums”

NOLIKUMAM

# Pieteikums

Pretendents

(Pretendenta nosaukums)

reģ.Nr.

tā \_\_\_\_\_\_\_\_\_\_ personā

(paraksttiesīgās vai pilnvarotās personas vārds un uzvārds, amats)

ar šī pieteikuma iesniegšanu:

1. piesakās piedalīties iepirkumā „Disku masīvu uzturēšanas un atbalsta pakalpojums” (iepirkuma procedūras identifikācijas numurs LV2015/10);
2. apliecina, ka ir iepazinies ar iepirkuma procedūras nolikumu un apņemas ievērot tās prasības;
3. atzīst sava piedāvājuma spēkā esamību ne mazāk kā 40 (četrdesmit) kalendāra dienas pēc Nolikuma 1.6. punktā noteiktās pēdējās piedāvājuma iesniegšanas dienas;
4. apliecina, ka Pretendents veiks iepirkuma līguma izpildi atbilstoši Specifikācijas prasībām, ja Pretendentam tiks piešķirtas līguma slēgšanas tiesības;
5. garantē, ka visas sniegtās ziņas ir patiesas;
6. norāda, ka piedāvājumā iekļautā informācija ir/nav (vajadzīgo pasvītrot) komercnoslēpums.

\_\_\_\_\_\_\_\_\_\_\_\_\_\_\_\_\_\_\_\_\_\_\_

 Paraksts

z.v.

Pretendenta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa (faksa) numuri, e-pasta adrese

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktpersonas vārds un uzvārds

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Piedāvājumu aizpilda un to paraksta Pretendenta paraksttiesīgā persona vai Pretendenta pilnvarotā persona (ja paraksta pilnvarotā persona, tad pieteikumam pievieno attiecīgu pilnvaru).

3.PIELIKUMS IEPIRKUMA LV 2015/10

 „Disku masīvu uzturēšanas un atbalsta pakalpojums”

NOLIKUMAM

**Līgums NR. \_\_\_\_\_\_\_\_\_\_\_\_\_\_**

**PAR DISKU MASĪVU UZTURĒŠANu UN ATBALSTu**

**(Projekts)**

Rīga, 2015. gada .... novembrī

**..................(**nosaukums**)** (turpmāk tekstā – **Izpildītājs**), reģ. Nr. .................., tās valdes locekļa ............. personā, kurš rīkojas saskaņā ar ..............., no vienas puses un

**VSIA „Latvijas Vēstnesis“** (turpmāk tekstā – **Pasūtītājs**), reģ. Nr. 40003113794, tās valdes priekšsēdētājas Dainas Ābeles personā, kura rīkojas saskaņā ar Valdes reglamentu, no otras puses, Pasūtītājs un Izpildītājs turpmāk tekstā Puses un katrs atsevišķi – Puse, pamatojoties uz publiskā iepirkuma „Disku masīvu uzturēšanas un atbalsta pakalpojums“, iepirkuma identifikācijas Nr. LV 2015/10, rezultātiem, noslēdz šo Līgumu par sekojošo:

1. **Līguma priekšmets**
	1. Izpildītājs apņemas 2 kalendāro gadu periodā veikt sekojošo tehnisko atbalstu šī Līguma 1.2.punktā noteikajām iekārtām:
		1. Iekārtu monitorings reizi ceturksnī;
		2. Ražotāja programmatūras (firmware) jaunināšana;
		3. Bojātu komponenšu nomaiņa (bojājumu novēršanas laiks) – piecu darba dienu laikā;
		4. Konsultācijas pēc Pasūtītāja pieprasījuma, reakcijas laiks darba dienās – četru darba stundu laikā;
		5. Iekārtu konfigurācijas rezerves kopijas sagatavošana vienu reizi ceturksnī. Viena kopija nodota Pasūtītājām, otra – Izpildītājam. Pēc apkalpes perioda beigām Izpildītājs nodod visas kopijas Pasūtītājam un savējās iznīcina.
	2. Izpildītājs veic šī Līguma 1.1.noteikto tehnisko atbalstu sekojošām iekārtām, kas pieder Pasūtītājam:
		1. Viena disku masīva iekārta EMC AX4 ar diviem komunikatoriem Brocade DS-200B (Disku masīva sistēmas nosaukums: LV\_SAN; Disku masīva seriālais numurs: SL7E1083300045; Disku masīva pasaules nosaukums: 50:06:01:60:CB:A0:32:4B; Disku masīva modelis: AX4-5.
	3. Pasūtītājs piesaka bojājumus un saņem konsultācijas pa tālruni: ............., faksu: ............. , e-pastu:............... vai Izpildītāja servisa centrā ....................
	4. Ik ceturksni Pasūtītājs un Izpildītājs paraksta Nodošanas - Pieņemšanas aktu, kas apstiprina 1.1. punktā noteiktā tehniskās uzturēšanas pakalpojuma izpildes faktu.
	5. Pasūtītājs ar šo Līgumu apņemas samaksāt Izpildītājam par sniegto tehnisko atbalstu saskaņā ar šī Līguma nosacījumiem.
2. **Pušu tiesības un pienākumi**
	1. Pasūtītājs apņemas nodrošināt Izpildītāja darbiniekiem pieeju šī Līguma 1.2.punktā noteiktajām iekārtām.
	2. Pasūtītājs apņemas nodrošināt Izpildītāja darbiniekiem pieeju internetam.
	3. Pasūtītājam ir tiesības jebkurā laikā pieprasīt no Izpildītāja visu nepieciešamo informāciju, kas ir saistīta ar pienācīgu šī Līguma izpildi.
	4. Gadījumā, ja Pasūtītājam ir pretenzijas par sniegto tehnisko atbalstu, Pasūtītājs rakstveidā paziņo par to Izpildītāja atbildīgajai personai.
	5. Gadījumā, ja Pasūtītājs neievēro šī Līguma punktā 2.1. noteikto, bojājumu novēršanas laiks tiek pagarināts par to laika posmu, kurā Izpildītāja darbinieki nevarēja izpildīt savus pienākumus no Izpildītāja neatkarīgu iemeslu dēļ.
3. **Līguma summa un norēķinu kārtība**
	1. Līguma summa ir EUR ............... (summa vārdos) neieskaitot PVN, PVN 21 % ir EUR ........... (summa vārdos), Līguma kopējā summa ir EUR ........... (summa vārdos) ieskaitot PVN.
	2. Pasūtītājs ik gadu maksā Izpildītājam avansu viena gada tehniskā atbalsta maksas apmērā ....... ......... (summa vārdos) 10 (desmit) darba dienu laikā pēc Izpildītāja rēķina saņemšanas.
4. **Pušu atbildība**

4.1. Ja Pasūtītājs nav ievērojis Līgumā noteikto norēķinu kārtību, tad Pasūtītājs maksā Izpildītājam līgumsodu 1% (viena procenta) apmērā no gada tehniskā atbalsta maksas par katru nokavēto maksājuma dienu.

4.2. Ja Izpildītājs nav ievērojis Līgumā noteiktos tehniskā atbalsta termiņus, tad Izpildītājs maksā Pasūtītājam līgumsodu 1% (viena procenta) apmērā no gada tehniskā atbalsta maksas par katru kavēto tehniskā atbalsta dienu.

1. **Konfidencialitāte**
	1. Puses apņemas neizpaust informāciju par šo Līgumu vai informāciju, kas iegūta Līguma izpildes laikā un neatklāt to trešajām personām bez rakstiska apstiprinājuma no otras Puses, izņemot gadījumus, kad:
		1. informācija ir publiski pieejama;
		2. informācija ir likumīgi saņemta no trešajām personām un informācijas izpaušana nav nekādā veidā ierobežota;
		3. informācija ir bijusi zināma otrai pusei jau pirms līguma parakstīšanas, un ir bijusi saņemta, nepārkāpjot tiesību aktos noteiktās prasības;
		4. nevar tikt uzskatīta par konfidenciālu saskaņā ar LR spēkā esošajiem tiesību aktiem.
2. **Līguma spēkā esamība**
	1. Līgums ar visiem tā pielikumiem stājas spēkā ar tā abpusējas parakstīšanas dienu un ir noslēgts uz 2 (diviem) gadiem.
3. **Nepārvaramas varas apstākļi (Force majeure)**
	1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, un ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramās varas apstākļi ir aizkavējuši Līguma izpildi, bet ne ilgāk par 10 (desmit) kalendārajām dienām.
	2. Ar nepārvaramas varas apstākļiem jāsaprot dabas stihijas (plūdi, vētras postījumi), katastrofas, streiki, karadarbība vai manevri, pilnvaroto institūciju izdotie normatīvie akti, kā arī citi tamlīdzīgi apstākļi, kuri tiek klasificēti pēc vispārpieņemtiem standartiem kā nepārvaramas varas apstākļi un kuru dēļ šī Līguma nosacījumu izpilde nav iespējama, un kurus Pusēm nebija iespējas ne paredzēt, ne novērst. Pusei, kura atsaucas uz nepārvaramas varas apstākļiem, ir jāpierāda, ka tai nebija iespēju ne paredzēt, ne novērst radušos apstākļus, kuru sekas, par spīti īstenotajai pienācīgajai rūpībai, nav bijis iespējams novērst.
	3. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga izbeigt Līgumu, par to rakstveidā brīdinot otru Pusi 3 (trīs) darba dienas iepriekš.
	4. Puse, kuras saistību izpilde kļūst neiespējama, 3 (trīs) dienu laikā brīdina otru Pusi personīgi, telefoniski un rakstiskā veidā par augstāk minēto apstākļu iestāšanos, prognozējamo ilgumu un vienojas par tālāko sadarbības veidu.
4. **Nobeiguma noteikumi**
	1. Katrs Līguma papildinājums, grozījums un pielikums ir Līguma neatņemama sastāvdaļa.
	2. Katrs Līguma papildinājums, grozījums un pielikums būs spēkā, ja tiks sagatavots rakstiskā veidā, apzīmogots un pilnvaroto personu parakstīts.
	3. Pasūtītaja kontaktpersona šī Līguma izpildes laikā ir Pāvels Marhels, tālrunis 67312128, e-pasts pavels@lv.lv.
	4. Izpildītāja kontaktpersona šī Līguma izpildes laikā ir ................. (vārds, uzvārds), tālrunis ............., e-pasts ......................... .
	5. Ja kādai no Pusēm mainās rekvizīti, 14 (četrpadsmit) kalendāro dienu laikā Puse par to rakstiski informē otru Pusi.
	6. Visus strīdus, kas izriet no Līguma, Puses risina pārrunu ceļā. Ja 30 (trīsdesmit) kalendāro dienu laikā no sarunu uzsākšanas dienas, Pusēm nav izdevies panākt vienošanos, strīdi tiek risināti Latvijas Republikas normatīvājos aktos noteiktajā kārtībā.
	7. Līgums sagatavots un parakstīts divos eksemplāros uz 2 lapām, no kuriem viens glabājas pie Pasūtītāja, otrs – pie Izpildītāja. Katram eksemplāram ir vienāds juridiskais spēks.
5. **Pušu adreses un rekvizīti**

|  |  |
| --- | --- |
| **Pasūtītājs****VSIA „Latvijas Vēstnesis“** Reģ. Nr.: 40003113794Adrese: Bruņinieku iela 41, Rīga, LV-1011Banka: A/S SEB bankaBankas kods: UNLALV2XKonta Nr.: LV56UNLA0002100609196 | **Izpildītājs****............................................**Reģ. Nr.: ............................Adrese: ..............................Banka: ............................... Bankas kods: ..................... Konta Nr.: ......................... |

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_valdes priekšsēdētāja Daina Ābelez.v.  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  .............................................z.v.  |